ZÁKLADNÁ ŠKOLA, Ul. IVANA BUKOVČANA 3

841 08 BRATISLAVA

## Učebné osnovy

|  |  |
| --- | --- |
| Vzdelávacia oblasť | **UMENIE A KULTÚRA** |
| Názov predmetu | **HUDOBNÁ VÝCHOVA** |
| Škola | **Základná škola Ul. Ivana Bukovčana 3** |
| Názov ŠVP | **Štátny vzdelávací program pre I. stupeň základnej školy** |
| Názov iŠkVP | **Školský vzdelávací program pre I. stupeň základnej školy** |
| Stupeň vzdelania | **Primárne vzdelanie - ISCED 1** |
| Dĺžka štúdia | **4 roky** |
| Vyučovací jazyk | **Slovenský** |
| Forma štúdia | **Denná**  |
| Iné | **Štátna škola** |
| **\* Učebné osnovy sú totožné so vzdelávacím štandardom ŠVP pre príslušný vzdelávací predmet.** |

|  |  |
| --- | --- |
| **Časový rozvrh výučby predmetu** | **1. ročník** |
| **Štátny vzdelávací program** | 1 hod./ týž. |
| **Školský vzdelávací program** | 0 |
| **Spolu** | 1 hod./týž |
| **Spolu za rok ŠVP/ŠkVP** |  **33 /0** hod./rok |

**Schválené riaditeľom školy: ..................... Podpis riaditeľa školy:.......................**

|  |
| --- |
| HUDOBNÁ VÝCHOVA |

ÚVOD

 Vzdelávací štandard pozostáva z charakteristiky predmetu a základných učebných cieľov, ktoré sa konkretizujú vo výkonovom štandarde. Je to ucelený systém výkonov. Tieto základné požiadavky môžu učitelia ešte viac špecifikovať, konkretizovať a rozvíjať v podobe ďalších blízkych učebných cieľov, učebných úloh, otázok, či testových položiek.

K vymedzeným výkonom sa priraďuje obsahový štandard, v ktorom sa zdôrazňujú pojmy ako kľúčový prvok vnútornej štruktúry učebného obsahu. Je to základ vymedzeného učebného obsahu. To však nevylučuje možnosť učiteľov tvorivo modifikovať stanovený učebný obsah v rámci školského vzdelávacieho programu podľa jednotlivých ročníkov.

Vzdelávací štandard hudobnej výchovy ako program aktivity žiakov je koncipovaný tak, aby vytváral možnosti na tie činnosti žiakov, ktoré operujú s pojmami, akými sú hľadanie, pátranie, skúmanie, objavovanie lebo v nich spočíva základný predpoklad poznávania a porozumenia hudobného umenia.

CHARAKTERISTIKA PREDMETU

Primárna hudobná edukácia predstavuje kontinuálne, systémové a cieľavedomé pokračovanie predprimárnej hudobnej výchovy. Hudobná výchova v základnej škole je predmetom umelecko-výchovným, činnostným, kde sa na báze hudobných hrových činností žiaci učia orientovať vo svete hudby, prebúdza sa v nich záujem o elementárne muzicírovanie a postupne aj záujem o hlbšie vzdelanie v oblasti hudby a umenia.

Na primárnom stupni vzdelávania sa prirodzene a plynule nadväzuje na vrodené predpoklady detí ich spontánnosť, sklony k hravosti, na ich schopnosť celostného vnímania obrazov a modelov okolitého sveta. Hudba má byť pre žiakov súčasne hrou a predmetom detského experimentovania, zdrojom objaviteľských prístupov k hudobnému poznávaniu a prostriedkom žiakovej hudobnej expresie, ktorá podporuje ich hudobnú sebarealizáciu v komplexe aktívnych aj receptívnych hudobných činností. Hudobné činnosti predstavujú najrozmanitejšie formy kontaktu žiaka s hudbou, dávajú možnosť spájať hudbu so slovom, obrazom, pohybom, hrou na elementárnych hudobných nástrojoch. Hudobné činnosti tvoria základný prostriedok na rozvíjanie hudobných i kľúčových kompetencií žiakov. Hudobné činnosti nie sú izolované, ale v reálnej praktickej podobe sa vzájomne dopĺňajú, podporujú aj s inými mimohudobnými činnosťami a zmysluplne sa integrujú. Hudobný materiál a hudobné činnosti sú kľúčovým prostriedkom na osvojenie si hudobno-teoretických poznatkov. Tie si však žiaci osvojujú postupne a nadobudnuté vedomosti sú výsledkom aktívnych hudobných činností, z ktorých vyplývajú. Teoretické poznatky a vedomosti sú dôležité len do tej miery, do akej sú nevyhnutné pre aktívny hudobný prejav žiakov, chápanie základných zákonitostí hudby a prácu s hudobným materiálom.

CIELE PREDMETU

* rozvíjať hudobné kompetencie dieťaťa mladšieho školského veku,
* rozvíjať kultivovaný rečový, hlasový, pohybový prejav v spojení s hudbou,
* vychovávať aktívneho a vnímavého interpreta a percipienta hudby,
* naučiť žiaka orientovať sa vo svete hudobného umenia,
* rozvíjať emocionálny svet a hudobný vkus žiaka mladšieho školského veku,
* v rámci stanovených cieľov z hudobnej výchovy využívať integratívne prístupy a prieniky s ostatnými vyučovacími predmetmi v primárnej edukácii,
* viesť žiakov k samostatnej práci a hudobnej tvorivosti.

|  |
| --- |
| KĽÚČOVÉ KOMPETENCIE |

|  |  |  |
| --- | --- | --- |
|  | **Cieľ** |  **Téma** |
| **Sociálne komunikačné kompetencie** | - vyjadruje sa súvisle, výstižne a kultivovane písomnou aj ústnou formou primeranou primárnemu stupňu vzdelávania, - dokáže určitý čas sústredene načúvať, náležite reagovať, používať vhodné argumenty a vyjadriť svoj názor, - uplatňuje ústretovú komunikáciu pre vytváranie dobrých vzťahov so spolužiakmi, učiteľmi, rodičmi a s ďalšími ľuďmi, s ktorými prichádza do kontaktu, - rozumie rôznym typom doterajších textov a bežne používaným prejavom neverbálnej komunikácie a dokáže na ne adekvátne reagovať, - na základnej úrovni využíva technické prostriedky medziosobnej komunikácie, - rešpektuje kultúrnu rozmanitosť a preukazuje záujem o primeranú formu medzikultúrnej komunikácie, - je schopný na primeranej úrovni porozumieť hovorenému textu, uplatniť sa v osobnej konverzácii, ako aj tvoriť texty, týkajúce sa bežných životných situácií | Tvorba a prezentácia projektuPráca s IKT |
| **Kompetencia uplatňovať základ matem. myslenia a zákl. schopnosti poznávania v oblasti vied a techniky** | - je pripravený ďalej si rozvíjať schopnosť objavovať, pýtať sa a hľadať odpovede, ktoré smerujú k systematizácii poznatkov, | Schopnosť pochopiť tónový systém v hudbe. |
| **Kompetencie v oblasti informačných a komunikačných technológií** | - dokáže primerane veku komunikovať pomocou elektronických médií, - dokáže adekvátne veku aktívne vyhľadávať informácie na internete, - vie používať rôzne vyučovacie programy, - chápe, že je rozdiel medzi reálnym a virtuálnym svetom, - vie, že existujú riziká, ktoré sú spojené s využívaním internetu a IKT,  | Tvorba projektov, inovatívne metódy, didaktické hry, testy, postery,  |
| **Kompetencia učiť sa** | -má osvojené základy schopnosti sebareflexie pri poznávaní svojich myšlienkových postupov, - uplatňuje základy rôznych techník učenia sa a osvojovania si poznatkov, - vyberá a hodnotí získané informácie, spracováva ich a využíva vo svojom učení a v iných činnostiach, - uvedomuje si význam vytrvalosti a iniciatívy pre svoj pokrok,  | Oceniť krásu kultúrnych pamiatok, technických alebo iných výtvorov ľudí. |
| **Kompetencia riešiť problémy** | - vníma a sleduje problémové situácie v škole a vo svojom najbližšom okolí, vie rozoznať ozajstný problém, premýšľa o jeho príčinách a navrhne riešenie podľa svojich vedomostí a skúseností z danej oblasti, - pri riešení problémov hľadá a využíva rôzne informácie, skúša viaceré možnosti riešenia problému, overuje správnosť riešenia a osvedčené postupy aplikuje pri podobných alebo nových problémoch, - pokúša sa problémy a konflikty vo vzťahoch riešiť primeraným (chápavým a spolupracujúcim) spôsobom,  | Multikultúrna výchova |
| **Kompetencie občianske, sociálne a osobné** | - má základy pre smerovanie k pozitívnemu sebaobrazu a sebadôvere, - uvedomuje si vlastné potreby a tvorivo využíva svoje možnosti, - dokáže odhadnúť svoje silné a slabé stránky ako svoje rozvojové možnosti, - uvedomuje si dôležitosť ochrany svojho zdravia a jeho súvislosť s vhodným a aktívnym trávením voľného času, - dokáže primerane veku odhadnúť dôsledky svojich rozhodnutí a činov, - uvedomuje si, že má svoje práva a povinnosti, - má osvojené základy pre efektívnu spoluprácu v skupine, - dokáže prijímať nové nápady alebo aj sám prichádza s novými nápadmi a postupmi pri spoločnej práci, - uvedomuje si význam sociálno-emočnej klímy v triede a svojím konaním prispieva k dobrým medziľudským vzťahom,  | Posúdiť život človeka v priestore tvorený vzájomnými vzťahmi medzi prírodou a spoločnosťou.Skupinová práca, tvorivé úlohy. |
| **Kompetencie vnímať a chápať kultúru a vyjadrovať sa nástrojmi kultúry** | - dokáže sa vyjadrovať na úrovni základnej kultúrnej gramotnosti prostredníctvom umeleckých a iných vyjadrovacích prostriedkov, - uvedomuje si význam umenia a kultúrnej komunikácie vo svojom živote, - rešpektuje vkus iných ľudí a primerane veku dokáže vyjadriť svoj názor a vkusový postoj, - ovláda základné pravidlá, normy a zvyky súvisiace s úpravou zovňajšku človeka, - pozná bežné pravidlá spoločenského kontaktu (etiketu), - správa sa kultúrne, primerane okolnostiam a situáciám, - má osvojené základy pre tolerantné a empatické vnímanie prejavov iných kultúr. | Riešenie problémových úlohPrezentácia projektovHudobná výchova učí si vážiť iné kultúry, pri zachovaní vlastnej identity, venuje sa ľudovej kultúre a kultúrnym tradíciám. |

|  |
| --- |
| FORMY A METÓDY |

Učiteľ sa usiluje o to, aby poskytoval podnety pre hudobnú aktivitu žiakov, preto v edukačnom  procese využívame:

1. - skupinové**,** projektové, diferencované vyučovanie; návštevu hudobných podujatí, besedy,
2. - zážitkové, kognitívne, skúsenostné metódy, dialóg a diskusiu, metódy hrania rol; špecifické metódy: intonačná metóda s použitím relatívnej solmizácie, imitačná a kombinovaná metóda osvojovania piesní, riadené objavovanie hudby, informačno- receptívna metóda, improvizácia.
3. - moderné vyučovacie metódy, využitie interaktívnej tabule a rozmanitých internetových hudobných vzdelávacích portálov (napr. [www.flashmusicgames.com](http://www.flashmusicgames.com), [www.musiklehre.at](http://www.musiklehre.at) a podobne).

|  |
| --- |
| VZDELÁVACÍ ŠTANDARD |

|  |  |
| --- | --- |
| Výkonový štandard | Obsahový štandard |
| **Žiak na konci 1. ročníka základnej školy vie/dokáže** * použiť hlas na dosiahnutie špecifického hudobného cieľa,

 * rytmizovať reč,
* melodizovať reč 5.-3. a 5.-6.-5.-3. stupňom (so-mi; so-la-so-mi),
* hrať na elementárnych hudobných nástrojoch,
* hrať na tele
* hrať rytmické modely,
* hrať melodické modely,
* aktívne počúvať zvuky, piesne a hudobné skladby,
* sluchom rozlíšiť rozličné kvality zvuku a tónu,
* identifikovať obsadenie interpretovanej hudobnej skladby,
* rozpoznať totožné a kontrastné prvky v hudobnej forme,
* určiť a rozpoznať melodické a rytmické modely,
* uplatniť vhodný pohyb v hudobno–pohybových hrách so spevom,
* adekvátne reagovať na rytmus, metrum a tempo,
* pohybom adekvátne vyjadriť hudobno-výrazové prostriedky,
* ovládať tanečné prvky a pohyb v jednoduchých choreografiách,
* stvárniť riekanku či pieseň hudobno–dramatickými prostriedkami.
* vyjadriť dej, náladu, charakteristiku postáv príbehu rytmickými a melodickými nástrojmi alebo inými zdrojmi zvuku,
* realizovať hudobné činnosti podľa voľného i štandardizovaného grafického vyjadrenia hudobných dejov,
* vizuálne zobraziť zvukové vnemy.
 | ***Hlasová činnosť*** vokálne činnosti v rámci rozsahu d1-h1, rytmizovanie reči: detské ľudové a autorské piesne, popevky, riekanky, rečňovanky, dialogické hry, hlasové a dychové cvičenia, hry s dychom a hlasom 2/4 a 3/4 takt, osminové a štvrťové rytmické hodnoty, pomocné rytmické prostriedky (rytmické slabiky ta, ti-ti a ich kombinácie, ručné znaky na vyjadrenie rytmu) pomocné intonačné prostriedky: ľubovoľné gestá znázorňujúce výšku i dĺžku tónov, relatívna solmizácia, fonogestika ***Inštrumentálne činnosti*** správne použitie Orffových nástrojov (paličky, drevený blok, rámový/ručný bubon, tamburína, triangel, spiežovce, činely, prstové činelky, zvonček, chrastidlá, xylofón, zvonkohra, metalofón); hra na tele, hra na objektoch, hra na zvukových hračkách a ďalších elementárnych nástrojoch 2/4 a 3/4 takt, osminové a štvrťové rytmické hodnoty modely 5.-3. a 5.-6.-5.-3. (so-mi, so-la-so-mi) ostinátne rymticko-melodické sprievody rytmická a melodická improvizácia **Percepčné činnosti – aktívne počúvanie** zvuky okolia, objektov, vlastného tela; skladby slovenských a svetových skladateľov; piesne, spev a interpretácia učiteľa/ky; vlastný hudobný prejav žiaka, hudobný prejav triedy (skupiny) zvuk, tón: výška, sila, dĺžka, farba, tempo, metrum, dynamika, hry so zvukom; kontrasty: nízky – vysoký hlasný – tichý dlhý – krátky, rýchly – pomalý, metaforické vyjadrenie farby tónu: lesklý - temný, chladný – teplý, kovový – drevitý a pod. spev, sólo, zbor, hra na sólovom hudobnom nástroji, hra orchestra husle, klavír rytmické modely ta, ti-ti a kombinácie, melodické modely so-mi, la-so-mi **Hudobno-pohybové činnosti** hudobno–pohybové hry so spevom, tanečná chôdza, tanečný beh, pochod, prísunový krok dopredu, dozadu a do strán, pohyb, gesto, mimika, tlieskanie, plieskanie, dupanie pomocný prostriedok percepčných činností (počúvanie hudby) **Hudobno-dramatické činnosti** príbehy, rozprávky, básne; integrácia s predmetom slovenský jazyk a literatúra **Hudobno-vizuálna činnosti** grafická notácia; grafická partitúra; integrácia s výtvarnou výchovou  |

|  |
| --- |
| UČEBNÉ ZDROJE |

**Používaná učebnica:** Ľ. Kopinová, T. Ružičková, V. Damboráková, Učebnica HV pre 1. ročník ZŠ, Bratislava, SPN 2006, schválilo MŠ SR rozhodnutím zo dňa 23. 8. 2000

Orffove hudobné nástroje, CD prehrávač, súbor kariet o hud. nástrojoch, zborníky ľudových piesní, notový materiál, zrakové učebné pomôcky ako obrazy, grafické nákresy, nákresy s notovou osnovou

|  |
| --- |
| Hodnotenie |

Žiaci musia byť v procese vzdelávania pravidelne hodnotení a majú právo dozvedieť sa výsledok hodnotenia. Hodnotenie žiakov sa môže realizovať klasifikáciou a slovným hodnotením.

Vo výchovno-vzdelávacom procese sa uskutočňuje priebežné a súhrnné hodnotenie.

# Hodnotíme podľa Metodického pokynu č. 22/2011 na hodnotenie žiakov základnej školy, podľa ktorého v hodnotení využívame slovné hodnotenie. ( VDV, DV, UV, NV )

Pri hodnotení a klasifikácii žiaka so zdravotným znevýhodnením dodržiavame ustanovenie § 55 ods. 4 zákona č. 245/2008 Z. z., zásady podľa prílohy č. 2 Metodického pokynu č. 22/2011 na hodnotenie žiakov základnej školy a vychádzame z odporúčaní príslušného poradenského zariadenia pre konkrétneho žiaka a príslušného vzdelávacieho programu pre žiaka so zdravotným znevýhodnením.

|  |
| --- |
| PRIEREZOVÉ TÉMY |

Povinnou súčasťou obsahu vzdelávania sú prierezové tematiky, ktoré sa spravidla prelínajú cez vzdelávacie oblasti. Prierezové tematiky je možné uplatňovať viacerými formami – ako integrovanú súčasť vzdelávacieho obsahu oblastí vzdelávania a vhodných vyučovacích predmetov, ako samostatný učebný predmet v rámci voliteľných hodín (pri profilácii školy). Vhodná je forma projektu (v rozsahu počtu hodín, ktoré sú pridelené téme) alebo veľmi efektívnou formou kurzu. Nevyhnutnou podmienkou účinnosti a neformálnej realizácie témy je používanie aktivizujúcich, interaktívnych učebných metód. Výber spôsobu a času realizácie prierezovej tematiky je v kompetencii každej školy. Na úrovni primárneho vzdelávania uplatňujeme prierezové témy:

* MULTIKULTÚRNA VÝCHOVA
* MEDIÁLNA VÝCHOVA
* ENVIRONMENTÁLNA VÝCHOVA
* OSOBNOSTNÝ A SOCIÁLNY ROZVOJ
* REGIONÁLNA VÝCHOVA A TRADIČNÁ ĽUDOVÁ KULTÚRA
* TVORBA PROJEKTU A PREZENTAČNÉ ZRUČNOSTI
* DOPRAVNÁ VÝCHOVA – VÝCHOVA K BEZPEČNOSTI V CESTNEJ PREMÁVKE
* OCHRANA ŽIVOTA A ZDRAVIA

 **Národný štandard finančnej gramotnosti**